د افغانی سرې میاشتې ټولنې ننګرهار نمایندګۍ اړوند ښوونیز مرکز د ځوانو رضاکارانو لس کسییزې کمېټې میاشتېنۍ ناسته ترسره شوه. نن دوشنبه د روان ۱۴۴۵ سپوږمیز کال دجمادی الاول په 27 مه نېټه د افغانی سرې میاشتې د ننګرهار ولایتی څانګې اړوند ښوونیز مرکز د ځوانو رضاکارانو د لس کسیزې کمېټې د غړیو ترمنځ ناسته تر سره شوه. د ناستې په پیل کې د ښوونیز مرکز د مدیر له لوری لس کسیزې کمېټې ته د افغانی سرې میاشتې د بشرپالو کړنو او بنسټیزو اصولو په اړه هر اړخیز معلومات ور کړل شول. له دې وروسته د کمېټې غړیو د تېرې میاشتې په فعالیتونو باندې نظرونه ور کړل او د راتلونکی میاشت د فعالیتونو د ښه سمون لپاره بحث او مشورې وشوې. د یادولو وړ ده، چې د افغانی سرې میاشتې د ننګرهار نمایندګۍ ښوونیز مرکز لس کسیزه کمېټه د چارو د ښه سمون په موخه هر میاشت دغه ‌ډول ناسته تر سره کوی.